Rehtori on 18.12.2014 allekirjoittanut päätöksen sähköisen plagiaatintunnistusjärjestelmän (Turnitin) systemaattisesta käytöstä. Päätöksen mukaan Itä-Suomen yliopistossa valmistuville alemman ja ylemmän korkeakoulututkinnon opinnäytetöille sekä lisensiaatintutkimuksille ja väitöskirjoille tulee tehdä alkuperäisyyden tarkastus käyttäen sähköistä plagiaatintunnistusjärjestelmää 1.1.2016 alkaen. Rehtorin päätös (pdf)Itä-Suomen yliopistossa plagiaatintunnistusjärjestelmä halutaan nähdä ennen kaikkea opetuksen ja ohjauksen työvälineenä, jolla voidaan tukea hyvän tieteellisen käytännön toteuttamista kirjoitusprosessissa. Opettajat voivat lisäksi käyttää sähköistä plagiaatintunnistusjärjestelmää valitsemillaan opintojaksoilla. Opiskelija voi käyttää sähköistä plagiaatintunnistusjärjestelmää itsenäisesti omien kirjallisten töidensä alkuperäisyyden tarkastamiseen.Järjestelmän pääkäyttäjänä on opinto- ja opetuspalvelut (OPI), joka vastaa myös järjestelmän käyttöönottokoulutuksesta sekä tukipalvelusta.Tukipalvelupyynnöt: oppitupa@uef.fiOpiskelijan ohjeet plagiaatintunnistusjärjestelmä Turnitinin käyttöön löytyvät Kamusta.